open-index/open-wikipedia-markdown huggingface dataset:
Georgia

**Georgia** (//) is ne stoat van Amerika. t Was ene van de oolde Darteen Kolonies dee't in opstaand kömn teegn de Britn in n Amerikaansen Opstaand. t Was de leste stoat van de dartene, den't in 1733 wör in esteeld. Georgia was de veerde stoat den't n Amerikaansen Groondwet an nam op 2 jannuwoari 1788. Op 21 jannuwoari 1861 verkloarden Georgia zik onofhaankelik van de Unie, en was een van de eerste Confederasiestoatn. Georgia wör as leste stoat in 1870 wier bie de Unie edoan.

Met ongevear 9.685.744 inwonners steet Georgia op de neegnde plaatse van Amerika wat antal inwonners angeet. Tusken 2007 en 2008 heurdn 14 proveensies van Georgia töt de härdstgröainde van Amerika, met allene Texas boawn zik. Georgia is bekeand as n *Perzikstoat* en de Rieksstoat van t Zuudn. De heuwdstad is Atlanta, den't ook de meeste inwonners hef.

Op t zuudn van Georgia ligt Florida, op t oostn n Atlantiesn Oseaan en Zuud-Carolina, op t westn Alabama en op t noorden Tennessee en Noord-Carolina. t Noordn van de stoat ligt in de Blauwraandboargen, ne boargriege in t grote Appalachiese Boargenstelsel. De middelste vlakte löp van de heuwels töt an t peunt woer t vlakke groond oawer geet op rotsgroond. t Heugste peunt van Georgia is Brasstown Bald met 1458 meter. t Leegste peunt is de zeespegel.

Georgia hef ne oppervlakte van 153,909&nbsp;km². De stoat is de grötste op t oosten van de Mississippirivier wat laandoppervlakte angeet, terwiel t de veerde-grötste is noa Michigan, Florida en Wisconsin in totale oppervlakte, umdet bie disse berekning ook wateroppervlaktes wordt met eteeld.
Riepe

t Woord **Riepe** kin verwiezen noar:

* n Ziedpad bie n wèg laangs woar allend lopen worden mag: Riepe (ziedpad)
* n Daklozenkraantje ien Stad: De Riepe (kraant)
* n Dörp ien Oostfraislaand bie Emden ien de buurt ien de gemainte Ihlow: Riepe (Ihlow)
Isaac Newton

**Sir Isaac Newton** FRS (4 januwoari 1643 – 31 meart 1727, of in de olde telling: 25 december 1642 – 20 meart 1727) was nen Engelsen skeidkundigen, wiskundigen, stearnkieker, natuurlik filosoof, alchemist en godgelearden. Vuur völle wetenskoppers geldt hee as 'n belangrieksten kearl oet de wetenskopsgeskiedenisse. Zinne oetgawe van 1687 van de *Philosophiæ Naturalis Principia Mathematica* (vuur et gemak meesttieds of ekortt töt *Principia*) wörd ezeen as et belangriekste book oet de geskiedenisse van de wetenskop; et leg de grondbeginselen vuur  de meeste klassieke mechanika. 

In dit woark beskreef Newton zwoartekracht en de dree wetten van beweaging, dee't de wetenskoppelike kiek op et oetspansel de volgende dreehonderd joar ingriepend veranderden. Hee leut zeen at natuurwetten et beweagen van eardse zaken en van de hemmelliewe bepoalt. Hee leut geliekenis zeen tusken Kepler ziene wetten oaver planeetbeweagingen en zien egene zwoartekrachttheorie. Doarmet nöm he allen twiefel vort dat de zunne in et middeln van et heelal steet en maken he de weg vriej vuur mear wetenskoppelike duurbraken.

Newton bouwden ook n eersten broekboaren reflekterenden stearnkieker. Wieder ontwikkelden hee ne theorie oawer kluren op basis van ziene woarnemmingen dat ne prisma wit lecht opdeelt in alle zichtboare kluren. Ook köm he met nen empirischen wet van koeling en dachen völle noa oawer de snelheid van et geluud.

In de wiskunde deelt Newton de eare met Gottfried Leibniz vuur et bedenken van de differentiële en integrale onendigheidsrekkening. Hee leut ook de binominaalrekkening zeen, ontwikkelden de zogeneumde "Newtonmethode" um de nulpunten van ne funktie te benöaderen, en dreug bie an onderzeuk noar machtsriegen.

Newton blif nog aait invlood oet oefenen op wetenskoppers. Dat blik oet ne stemming onder wetenskoppers en t gewone volk van Groot-Britannië's Royal Society. Zee vreugen wee't mear invlood op de wetenskop ehad har; Newton of Albert Einstein.

Newton was froai geleuvig, mer op zien egene wieze. Hee skreef mear oawer Biebelse zaken as oawer natuurkunde, mer met dat leste is he bekender ewörden.
1989

De volgende gebeurtenissen vunnen plaose in **1989**

## Gebeurtenissen
* 22 augustus - Ontdekking van de eerste ring van de pleneet Neptunus.

## Geboren
* 21 febrewaori - Corbin Bleu, n Amerikaansen popzänger, daanser en muziekskriewer
* 25 april - Michael van Gerwen, Nederlaandsen darter
## Uut de tied
* ...
Pilzen

**Pilzen** (Tsjechies: *Plzeň*, Duuts: *Pilsen*) is n stadje ien de Tjechse republiek ien t westen van Bohemen ien de regio Pilzen (Plzeňský kraj). Pilzen staait bekend om zien verbaauwen van hoppen en as ain van de laaidende produksìnten van bier en t is de naanje van t bier (braauwen) zo as wie dat kennen, noamelk t Pilsner Bier. Dit was al ien de Middelaiwen zo en doar komt os woord *pils* ook vot. Ien de 19. aiw was Pilzen noa Proag (Praha) de belaangriekse industriestad van Bohemen, dat dou nog bie Oosterriek heurde. Tegenswoordeg is t de vaaierde grootste stad van de Tjechse republiek.
Sunt Maikel-lien

De **Sunt Maikel-lien** is n zonuimde leylien dij begunt ien de Atlantische Ozeoan op t Azorenaailaand São Miguel (Sunt Maikel) en over t Britse kontinìnt lopt van St. Michael's mount ien Kornwaal noar Hopton ien Norfolk en den deur de Noordzee over Hellegolaand en den deur Noordfraislaand hìn en via Langelaand noar t zuden van Seelaand en over Skoane hail noar St. Petersbörg tou. Op dizze lien stoan belaangrieke olle monumìnten van neolitische baauwwaarken tot middelaiwse domkìrken en kestail. Aal baauwwaarken binnen of neolitisch tot megalitisch, of hebben wat tou doun mit Sunt Maikel of Maria Magdalena of mit de tìmpelders. Kestailen dij op dizze lien baauwd binnen stoan voak op n ollere hoogte, zo as Cadbury Castle, dat nou ôfbroken is, môr wat op n ollere hoogte ston, verliekensboar mit Silbury Hill, dij ook op dizze lien ligt.

Ien de esotherische waitenschop gaait man der vanoet dat dizze lien n spirituele energielien is dij over de eerde lopt en woar van "ôftapt" worden kin, deur middel van grafkoamers of hunebedden, kìrken, kellers ien kestailen, kunstmoatege holle hoogten, stainsirkels enzowieder. Stonehenge is middelkerwies de bekendste hiervan. t Baauwen van monumìnten op dizze lienen wordt verleken mit akupunktuur op t lichoam. Der wordt maind dat dizze waitenschop bekend was bie de tìmpelders en vrijmezzelders en gehaimholden is veur de rest van t vôlk. 

De lien is nuimd noar Sunt Maikel omdat veul van de kìrken, kestailen en lougen noar hom vernuimd binnen, van t begun aailaand São Miguel tot aan t Mikhailovsky kestail ien St. Petersbörg. De lien wordt ook wel de lien van Sunt Maikel en Sunt Maria nuimd, den ook n ìnde kìrken en kloosters op dizze lien binnen noar Maria Magdalena nuimd. Veur t gemak wordt dij twijde voak votlôten. De lien is aans gain lieke lien. Om de lien hìn zit, liek as de kundalini twij lieke golven van n poar kilometer woar om en om dizze monumìnten op stoan. De Sunt Maikel-lien kruust bie t St. Maikels aailaand de Apollo-Athene-lien en bie Avebury de Rooslien (Rosslyn).

De lien gaait ook nog wieder deur, tot ien de Amazône en deur t Titicaca meer en laangs Tiwanaku, en aan aander kaant wied Röslaand ien en komt oetìndelk weer op t zulfde punt terècht, môr wordt boeten Uropa gain Sunt Maikel-lien meer nuimd.

De maiste waitenschoppers verwaarpen de theorie van leylienen en zèggen dat dit touvaal is.
PEC Zwolle

**PEC Zwolle** is een Neerlaandse betaald-voetbalverienige in Zwolle. De club speult vanaf seizoen 2012/13 in de Eredivisie. 't Eerste elftal wörd etraind duur Ron Jans.

## Ontstoan
PEC Zwolle is ontstoan in 1910 as *PEC* deur nen saamngoan van de vrogere *PH* en *EDN* tot **P**H-**E**DN-**C**ombinatie (**PEC**). In 1990 gung PEC failliet; de club wier toen opniej op-ericht as *FC Zwolle*. Vanaf 't seizoen 2012/13 giet de club weer speulen onder de naom *PEC Zwolle*.

## Eredivisie
Tieden in de Eredivisie.

* 1979 - 1985 – De eerste seizoenen in de Eredivisie.
* 1987 - 1989 – Directe degradatie naor nen Eerst'n Divisie.
* 2003 - 2004 – Directe degradatie naor 'nen Eerst'n Divisie.
* 2012 - 

## Old trainers
*2010-2013: Art Langeler
Albert Einstein

**Albert Einstein** (Ulm, 14 meart 1879 - Princeton 18 april 1955) was nen Duuts-Zwitsers-Amerikaansen natuurkundigen en oetvinder. Hee geldt as ene van de belangriekste natuurkundigen oet de geskiedenisse, nöast Isaac Newton en James Clerk Maxwell. Zelf duchten em Newton völle belangrieker, umdet den nöast theoretische ook völle grote experimentele ontdekkingen dee. In et dagelikse leawen is 'n namen Einstein geliek ewörden met klokigheid. Der zint mer weinig leu op de wearld wat zien gezichte neet herkent.

Einstein was vuural bekend van ziene beide relativiteitstheoriejen: de speciale relativiteitstheorie oet 1905 en de algemene relativiteitstheorie van 1915 en doaropvolgende joaren. Den tweeden is ne oetbreiding van 'n eersten en Einstein nemp der ook de zwöartekracht in met.

Wieders was Einstein onmundig belangriek vuur andere natuurkundige gebeden: hee kreeg 'n Nobelpries vuur Natuurkunde in 1921 vuur ziene verkloaring van et foto-elektrisch effekt en ook ziene beskriewing van de Brownse beweaging was nen belangrieken duurbraak. Disse beide verkloaringen en de speciale relativiteitstheorie gavven he allemoal oet in zien "wonderjoar" 1905. Verder hef heul he zik gangs met kwantummechaniek, Statistische Thermodynamiek, kosmologie, theorie oawer stroaling (fotonen en estimuleerden oetstoot en de theorie achter de laser) en de veldentheorie.

Um em te earen hebt ze ne eenheid in de fotochemie noar um eneumd; 'n Einstein. Nen *einstein* is geliekweardig an et Getal van Avogadro vuur fotonen. Et chemische element einsteinium is ook noar um eneumd en ook de Einsteinrink in de stearnkunde en et Einsteincoëfficiënt in de optiek.

Albert Einstein wör in ne jödse familie geboren in et Duutse Keizerriek, woonden nen zet in Italië, Zwitserland en et toomoalige Oostenriek-Hongarieje vuurdet he wierumme noar Duutsland köm. In 1933, too at Adolf Hitler in Duutland an de macht köm, verhuusden he noar de Verenigde Stoaten, woer't he zik in 1940 as Amerikaan leut inskriewen, en ofstand dee van zien Duutse stoatsbörgerskop. Zien Zwitserse paspoort heul he. Op 'n 18en april 1955 köm he duur ne aneurisme oet de tied.
Doarlseveld

**Doarlseveld** (in t Hollaands: *Daarlerveen*) is n doarp in de gemeente Healdern. t Ligt an t kanaal Almelo - De Haandrik, op t zuden van Vroomshoop. t hef kort an de 1200 inwonners.

Wat leu skriewt et as Doarlseveld. Dit steet ok op de plaatnaamborden bie 'n ingang van 't doarp. Mar verder steet oaveral Doarseveld Weer aanderen nuumt et *Doarlervjenne*. Mer Doarle ligt op et westen van Doarseveld en Vjenne op et zuden.

Doarseveld hef n egen stasjon an de spoerliene Almelo - Mariënbarg. 

In Doarseveld woonde oud RTV Oost-presentator Thea Kroese. Zie is inmiddels verhuusd noar buurdoarp Vroomshoop.

Duurdet et an et kanaal ligt, is der ruumte vuur plezeervoart, en doarumme hef Doarseveld ne egene jachthawen.

## Doarsevelds volksleed
Doarseveld hef n egen volksleed, in t Hollaands:

:Waar het veen gegraven is, turf tot as verbrand,
:Waar het bonkveen met het zand nu is kostbaar land.
:Waar het sappig veldgewas, kost'lijk groeit en bloeit.
:Dat is nu Daarlerveen, dorpje dat steeds boeit. (2 moal)

:Waar 't kanaal is uitgediept, en ook is verbreed,
:Nu compleet een waterweg, schepen bij de vleet.
:Dat is nu Daarlerveen, waar elkeen van houdt. (2 moal)

:Waar de nieuwe asfaltweg, 't Is een pracht gezicht.
:Dorp met hoge lichtmasten, feestelijk verlicht.
:Waar de klok bij de ophaalbrug, fier staat en briljant.
:Dat is ons Daarlerveen, steeds ons dierbaar pand. (2 moal)

## Geboren
* Ramon Zomer (13 april 1984), voetballer

## Oetgoande verbeendiges
* Informatie over Daarlerveen
* Verskeaidene fotoos van de plaatse
Boekel

**Boekel** kan verwiezen naor:

* Boekel (Noord-Braobant) - ne plaatse in Noord-Braobant
** Boekel (gemiente) - de gelieknamige gemiente
* Boekel (Noord-Hollaand) - ne boerschap in Castricum
* Boekel (Zwalm) - n graofschap, later op-egaon in t graofschap Vlaanderen
* Bokel (Eanske)
* Bokel (Hoksebarge)
3FM Serious Request

**3FM Serious Request** is n gèldienzoamelnsaksie woarbie t Rooie Kruus ien soamenwaarken mit DJ's van 3FM gèld ienzoameln veur n goud doul. t Bestaait sunt 2003, en vanôf 2004 is t idee ontstoan van n **[[Gloazen huus|Gloazen hoes]]**. DJ's van 3FM goanen n aantel doagen veur kìrst ien n gloazen hoes zunder eten en zunder dat zai der oet maggen. 

## 2009
Ien 2009 staait gloazen hoes op de Grote Maarkt ien Stad, veur t roadhoes. De aksie stoat ien t taiken van t bestrieden van malaria. Noa de 1e dag ston de tussenstand op € 244.668,- en noa de 2e dag ston de tussenstand op € 428.629,-.

Dizze aksie vind dit joar nait allend ploats ien Nederlaand, môr ook ien Kenya, Bèlgie en Svitzerlaand.

## 2010
Ien 2010 staait gloazen hoes op de Maarkt ien Eindhoven.
DJ's in et gloazen hoes: Giel Beelen, Gerard Ekdom en Coen Swijnenberg.
In totaal wodden der 7.135.707 euro op-ehaald, wat onmeundeg völle is, a'j in anmarking nemt dat de Nederlaandse regering, in teggenstelling tot veurgoande joaren niks meer bi-jdroog.

## 2011
Ien 2011 stond gloazen hoes ien Leiden.

## 2012
Ien 2012 stond gloazen hoes op de *Oude Markt* ien Enschede.

## Hìnwiezen
* http://seriousrequest.3fm.nl/
Revue

Ne **revue** is in t Neersassiese gebeed ne plaatselike toneelverenige, dee't ne grote anhaank hef. Ne revue-vuurstellige hef vake oonderwoarpe oet t dagelikse leawn, värskes en daansstuks. In Tweante goat de revues vake oawer de beleawnisse van ne boernefemilie. Vake zeent dr ne grotvaa en grotmoo, vaa en moo en nen knecht en ne meid of ne zönne en ne dochter. 

As achtergroond wörd vake de kökne (t kokhoes) of de vuurgewel van t boernhoes gebroekt.

Ne revue kan ook op kleaindere skale oet evoerd wordn, zo as bie sport-, buurt- en muziekvereniges. Dit gebuurt dan vake op n lesten oefenoawnd (n *feestoawnd*), woerop at dan opmoarkelike vuurvaln van t ofgeloopne joar *de revue passeert*, en verskilnde leu dr duur wordt ehaald. t Woard *revue* keump oet t Fraansk en beteeknt dan ook *vanniessen oonder n andacht brengn*. 

Ne regionaal bekeande revue was de Wierdense Revue. Disse revue kreeg vuural bekeandheaid duur t optreden van Joke Wanschers-Eshuis (1920-2001) in de rolle van *Dika*. De Wierdense Revue was zo geleefd det ze verskeaidene elpees en CD's hebt oet egeewn.

De humor zit um vuural in woordgräpkes en lachweknde saamnloop van umstandigheedn. n Bekeand stukn is dus ook van de Wierdense Revue, woerin at Dika verteelt det Graads te völle hef edreunkn en met de fietse op n kop in n sloot geet. Dika haalt dr n dokter bie en den zegt det Graads boetn bewustheaid is. Graads skreewt vanoet n sloot: "De's neet! Ik bin nit boetn bewustheaid!" Woerop at Dika röp: "Stille Graads,  wol iej t nog better weetn as n dokter?".

Bekeande revues van rechtevoort zeent Twenteplat en Drentheplat, woermet vuural ook Karel van de Kate bekeand is ewördn.

De vuurmoalige juteweaweriejn van Ter Horst & Co oet Riessen in Tweante hadn ne eegne revue van t woarkvolk. Doo't Ter Horst oawer n kop gung, was t ook edoan met de Ter Horst Revue. Disse revue kreeg later n niej leawn duur Harm Agteresch, den t umdeupn dee töt De Riessense Revue. Hee kreeg t ook vuur mekoar um verskeaidene revues oet de umgewing saamn te loatn spöln in grote toneelstukke, zo as "n Skearbaas van Riessen" en "Tsaar en Timmerman" met revues oet Eanter, Hooltn.

De Eanterse Revue "Met Mekaa" dut alle joarn ne Tweantse versie van t bekeande Dickensverhaal *Scrooge* (vrek), den at vertaald is duur Gerrit Kraa.

## Oetgoande verbeendige
*"Reünie Wierdense Revue" met videovuurbeeld
Harry Nijhuis

**Harry Nijhuis** (De Lut) is wetholder in de gemeynde Loster. Töt 2018 was hee konsulent van de twentske språke vanuut de TwentseWelle.

Hee höld sik gangs med et bewåren en uutdragen van de twentske språke, güng langs skolen üm uutleg te geaven oaver lespakketten in et twentsk, en gavven selv twentske kursussen.
Ouk gavven hee et böken 'Twents voor beginners' uut.

## Bökelyste
* Twents voor beginners
Willem Frederiks

**Willem Frederiks** (Nijverdal 10 december 1943 - Nijverdal 8november 2014), better bekeand met zinnen skriefnaam **Willem van Noesel**, was nen Sallaandsen schriever. He skreef verhaalkes, gedichten en nöalstuks in t Saksies van Nijverdal, det ne oawergaanksvörm is tusken Tweants en Sallaands. Zinnen skriefnaam gebreuk he seend de tachtiger joaren.

Verskeaidene joaren skreef he stuks vuur t Tweants Volksblad, dee't allemoal zeent ebeundeld in twee beuks: *Kiekn wat 't wödt* en *Wottels*. hee har een zetjen ne vaste stea in t Riessens Niejsblad, Zinne gedichten, verhaalkes en värskes beundelden hee töt een beuken.

Mer de meeste leu keanden um van zinne *Willem van Noesel Kalender*. Den gavven hee alle joaren oet en raakten alle joaren wier rap oetverkocht. Hee meug ook gearne fotograferen. Zinne webstea is kompleet in t Nijverdals eskrewen, in zien egene skriefwieze.

## Woark
**Kiekn wat 't wörd*
**Wottels*
**Noessellaand *(2011). Nen bundel met een rume keuze uut zien vehalen en gedichies. Doarbie zit foto's deur humzelf emaakt, an-evuld met schilderiejen van zien dochter Ping Frederiks.
Bert Groothengel

**Bert Groothengel** is joonk wörden in 1959 in Boorn. He was streektaalconsulent veur Twente van februari 2002 töt juli 2007. He hef verhalen van Godfried Bomans en 'n verhaal van Bommel en Tom Poes ('t Vergetbook) umzet noar 't Twents, en hef methölpen an de umzetting van Tuufke en an de Twentse Biebelvertaling. Veur t basisoonderwies hef he t ‘Twents Kwarteerken’ opzet um de wichten kennis te loaten maken met t Twents. In de stea van ‘n verhaalke of leedke in t Nederlaands kriegt ze t in t Twents. Wieders döt he veur RTV Oost de productie en presentatie van ‘n Kerstnachtdeenst en Passie in de provincie.
Bosjager

**Bosjaagr** is in t Riessens nen plietsiekearl. Vroger toen dr nog kalkemmers (marechaussees) warn in Riessen, warn disse oonder ebrach in de kazerne. Later kwam de plietsie in de kazerne. In dee tied wördn t zo eneumd. Vandaag an n dag wörd nog steeds t plietsieburo in Riessen de *kazerne* neumd.

Ook is dr in Riessen nog nen oold-bosjaagr, Ben Plomp, den't Bosjaagr as skeeldnaamn hef. Hee is nen oold-plietsieman en hef noa 27 joar de pette an de kapstok ehungn en is goan skildern en hoolt snieden.
Lieste van presidenten van de Vereanegde Stoaten

Hieronder steet ne chronologiese **lieste van [[president]]en van de [[Verienigde Staoten van Amerika|Vereanigde Stoaten van Amerika]]** en eure vicepresidenten.

## Presidenten
Arie Ribbers

**Arie Ribbers** (geb. Reurle, 1945) is den streektaalkonsulent veur et Achterhooks en Liemers bi-j et Staring Instituut. Daornaost is e bekend vanweage zien jaorenlange wark as radiopresentator bi-j Omroep Gelderland (veurhen RONO, en Radio Oost), met ondermeer programma's as *Um de meddagpot*, waor-t-e as ene van de weinegen ruumte gaf an et Achterhooks dialekt. Wieters is e hoofredakteur van et blad Noaber.

## Radiowark
In 1967 wodden Arie Ribbers evraogd deur Henk Krosenbrink um bi-j de Rono (Regionale Omroep Noord en Oost) te kommen warken, umdat e ne goeje radiostemme had, en good Nederlands èn Achterhooks kon. Hee hef ne kleine 20 jaor as freelancer ewarkt, en too nog zonne tied as vasten metwarker, bi-j wat later Umroop Gelderland is gaon heten. Op 60 jaorege leaftied is e met de VUT egaone, maor blef as free-lancer toch nog dinge veur de radio doon.

Bekende programma's oet ziene radiotied:
**Um de middagpot*
**Gelderse Roos*
**Rondum Reurle*
**Achterhooks Accent*
en nog verskeidene meer, woardeur hee ne bekende stemme is völle Gelderse hoeskamers.

## Streektaalkonsulent
Sund 2007 is Arie Ribbers streektaalkonsulent bi-j et Staring Instituut in Deutekem. Hee is iedere wekke anweazeg bi-j de Streektaaltelefoon, woar-t leu um vraogen könt stellen ovver et Achterhooks of Liemers. 

Hee presenteren verskeidene maolen et Streektaaldiktee. Hee sprök luusterbeuke in, Achterhookse stemmen veur een navigatiesysteem, en veur et umroopsysteem van de Syntustreinen.  

Hee skrif veur Naober, et Landleaven en näölstukken in de Stentor, en is e samensteller van de Spreukenkalender veur Achterhoek en Liemers.
Modersproake

Ne **modersproake** (in de sproaklear meesttieds of ekörtt töt *T1* of *L1*) is ne sproake dee't gedoerende de jeugnd zoonder offisjeel sproakenoonderwies wörd verwörven. t Kenmoark van ne modersproakensprekker is det he anveult wat wal en nit meugelik is in zinne sproake.

Wo eulder at leu wordt, des te meender good ze ne nieje sproake learen köant. Volgens de algemeen anvoarde gedachte van sproakenkeundige Noam Chomsky heuld tiedens de puberteit t vermogen op um ne modersproake te learen. Det neumt ze de *kritieke periode*.

Ne sproake den't vuur ene nit as modersproake geeldt, mer den at ne toch wal keant, wörd t ne tweede sproake eneumd (T2). Kleaine wichter köant nen machtigen hoop sproaken as T1 learen, as ze der mear genog van heurt gedoerende öare *kritieke periode*. In völle delen van de weareld zeent t kennen van twee of meardere sproaken de norm. In China bieveurbeeld hef iedereen twee of mangs dree modersproaken: t Manderien veur skole en t woark en de lokoale sproake veur t dagelikse leaven. In t zuden van China is Kantonees voak de darde modersproake, omdat dat in t zuden ook voak as lingua franca gebruukt wörd. In Westerse laanden verdringt vake de standaardsproaken de regionale sproaken, en nig zik t volk noar eankelsproakigheaid.

t Anlearen van T2s is meesttieds nit zo makkelik as T1s, en um de behearsing op peail te hoolden mut der regelmoatig herhaald en oefend worden. De gelearde leu zeggent meesttieds det ne T1 *verwörven* wörd, en ne T2 *eleard*.

Bie T2s dee't dichte bie de modersproake stoat is t *begriepen* vake meender zwoar as t zelf *gebroeken* van de sproake. Zelfs as enen ne T2 good en zoonder möaite kan, is vake nog te vernemmen det t nit de modersproake is, duur n lecht ofwiekend akseant.

t Oonderzeuken van de kenmoarken van modersproaken (tegenoawer tweede sproaken) is t groondbegeensel van de psycholinguïstiek, zo as in de Chomskiaanse sproaklear.

21 februwoari is de Internationale Modersproakedag.

## In t Neersassies
In t Neersassiese gebeed, en vuural Tweante wörd t woard *modersproake* nog wal es gebroekt um t Neersassies te beneumen, en dan vuural de stoarke geveulswearde det t vuur *modersprekkers* kan hebben.

## Zeet ook
* *[[Native speaker]]*
Sabine Uitslag

**Albertje Sabine Uitslag** (Westerhaar, 4 meart 1973) is ne Neerlaandse polletiekvrouwe. Van 8 april töt augustus 2008 vervung he Mirjam Sterk as lid van n Tweeden Kamer vuur t CDA den't met zwangerskopsverlof was. t Was vuur t eerst det n lid van n Kamer zik leut vervangen vuur ne zwangerskop. Seend september 2008 is he vast kamerlid vuur t CDA, umdet Karien van Gennip der oet gung.

## Leawen
Oetslag wör joonk in t Vjenne en gung in Almelo noar t Christelijk Lyceum. Doarnoa studeerden he verpleegkeunde an de Saxion Hogeskole in Eanske. Tusken januwoari 2007 töt an det he in n Kamer köm, dee he woarken vuur t wetenskoppelik buro van t CDA. Doar was Uitslag oonder mear drok met t roadgewen van de fraksie wat gezoondheaidszorg angeet. Bie de verkiezings van 2006 steund he 50ste op de lieste vuur kandidoaten en kreeg 6535 stemmen. Noa öare instelling op 8 april 2008 spreuk he direkt op n vroagstuk oawer zwerfjeugend.
Op 13 juni 2009 spreuk Uitslag bie de 35e EO-Jeugenddag met oonder mear Prem Radhakishun, Joël Voordewind en Roelof Bisschop. Op 24 september 2009 vreug Uitslag an minister André Rouvoet of zin ministerie kan oetzeuken of de jeugend ewoarskouwd kan worden vuur met n kompjoeter bewoarkte fotomodellen duur der n soort kuurmoark op te zetten.

## Mooi um te weten
* In december 2006 wör he verkeuzen töt beste webpolletieker van t joar 2006.
* Uitslag dut zingen bie ne coverband, Spinrock. Earder zung he in de band Zipper.
* Eand 2009 maken Uitslag bekeand det he n nommer in t Tweants geet opnemmen, det *Loat mie lös* geet heten.

## Oetgoande verbeendiges
* Sabine Uitslag op de website van het CDA
* Sabine Uitslag, Tweede Kamer der Staten-Generaal
* Uitslag in ne oetzeanding van Hulzebosch de Hort Op (RTV Oost)
* Uitslag is te volgen op Twitter: https://web.archive.org/web/20100116074733/http://twitter.com/SabineUitslag
Vrienden van de Streektaal veur Lochem en umgeving

De vereaneging **Vrienden van de Streektaal veur Lochem en umgeving** besteet sund 1978 en höld zich bezig met de promotie van et gebroek van de Nedersaksiese sproake, in et bi-jzunder et Achterhookse dialekt. Ok holdt zee et ni-js bi-j dat in de kranten en op internet verschient over streektaal. Daarnoast beedt zee een podium an streektaalskrievers um wark te publiceren. Moandeleks steet der een nöalstukken op eure webstea.
Supernatural

**Supernatural** (Engels veur *bovennetuurlijk*) is een Amerikaanse drama-/horrorserie mit in de heufrol Jared Padalecki as Sam Winchester en Jensen Ackles as Dean Winchester. Dean en Sam Winchester bin breurs dee op demonen en aandere naore paranormale wezens jagen. De serie, dee op-eneumen is in Vancouver, Brits-Columbia, wönnen veur 't eers uut-ezunnen op 13 september 2005 bie de Amerikaanse zender *The WB* (noen: *The CW*). In Nederlaand wönnen de serie vanof 6 juli 2008 uut-ezunnen op NET5, daorveur wönnen 't uut-ezunnen op Veronica. De serie is oorspronkelijk bedoch deur Eric Kripke, en is nog altied één van de uutvoerende producenten. 't Vuufde seizoen begun in Amerika op 10 september 2009.

## Verhaolliende
Supernatural geet over de breurs Sam en Dean Winchester dee 't bovennetuurlijke kwaod bestriejen. Ze hemmen de taken van vaor John over-eneumen, dee dermee begunnen is um de dood van zien vrouw te vreken. Deur hum greuien ze op as demonenjagers. In elke oflevering lossen Dean en Sam een mysterie op deur mit een bovennetuurlijke tegenstaander of te rekenen. Mysteries dreien meestentieds um kwaoje gesen, mar oek vampiers, weerwolven en aandere demonen mutten verslagen wönnen.

De mysteries speulen zich of verspreid deur heel Amerika. Dit betekent dat elke oflevering zich in een aandere stad of een aander darp ofspeelt, wat de serie een extra dimensie geef. Umdat Dean vliegangs hef, riejen de breurs mit de automebiel van stad naor stad. Deans *67 Chevy Impala* is dan oek, nao zien breur Sam, 't dierbaorste in zien leven.

Elke oflevering is een op zichzelf staond verhaol, mar draag oek bie an de langere verhaolliende van elk seizoen. Zo dreit 't eerste seizoen bieveurbeeld um 't dojen van de demoon mit de gele ogen. Sommige ofleveringen behaandelen bekende Amerikaanse stadslegendes zoas de vuufde oflevering *Bloody Mary* of de zeuvende oflevering *Hookman*.

## Rolverdeling

## Uutgaonde verwiezingen
* Officiële webstee
* ''Supernatural'' op itv.com
Metal

**Metal** of **heavy metal** (letterlik: *zwoar [[metaal]]*) is n muziekstiel den't begin 70er joarin van t 20ste joarhoonderd is ontstoan oet de hardrockmuziek. t Wörd ekenmoarket duur krachtige aggressieve ritmes, zwoar verstoarkte elektriese gitoaren en duustere tonen. Black Sabbath wörd vake ezeen as n eersten zwoare metalband. Aandere bekeande metalbands zeent Manowar, Iron Maiden (*iezerne maagd*), Saxon en Judas Priest. Oet heavy metal kömmen verskeaidene oonderstielen oet, zo as trash metal, death metal, powermetal, gothic metal, doommetal, black metal en völle aandere. Nen anhanger van de metalstiel neumt ze meesttieds *metalhead* (metalkop), of *headbanger* en *metalmaniac*.

In metal wörd "ezungen" oawer problemen in de moatskoppieje, mangs oawer geleuf, en mangs oawer zelfbedachte of duustere doodse oonderwoarpen.

De manere van zingen verskilt per oonderstiel, van opera-achtigen zaank, töt skrewen of *grunten*, n soort grommelen vanoet n haals.

n Vuurbeeld van heavy metal mit zaank in t Neersassies is n Dreantsn band Salacious Gods, n Tweantsn band Sagenland, Horn oet Paderborn, Friisk oet Leer, Heimdalls Wacht oet Ahlen, De Winnewupps oet Stadland, en Breaking December oet Ollenborg.

## Oetgoande verbeendige
* Geskiedenisse van heavymetalmuziek
* Made in Drenthe, metal/hardrock/gothic
Krais Noordfraislaand

**Noordfraislaand** (Noordfrais: *Nordfraschlönj*, *Nordfriislon*, *Nuurdfriisklun*) is n laandkrais en regioon ien de Duutse dailstoat Sleeswiek-Holstain ien t olle heertogdom Sleeswiek. De laandkrais wordt begrìnsd deur de Aider ien t zuden en de Deens-Duutse stoatsgrìns ien t noorden, ien tieds dat bie de regioon oorspronkelk nog n stokje laand heurde dat nou Deens is. De aailanden en Hallegs van Sult tot aan de Aiderstee tou heuren ook bie dizze regioon. De belaangriekste steden binnen Naibul (nfr. *Naibel*, hdt. *Niebüll*), Sult (nfr. *Söl*, hdt. *Sylt*), Tönnen (nfr. *Taning*, hdt. *Tonning*) en Hoezum (nfr. *Hüsem*, hdt. *Husum*), woarbie de lèste as heufdstad zain wordt. Ien 2008 haar de laandkrais 166.270 ienwoners. 

## Toalen
Noordfraislaand is ien de middelaiven deur Fraizen bezeddeld worden en komt op dij menaaier aan zien noam. t Frais wordt den ook nog aal proat ien de regioon, môr is op zien retoer. Ien de Aiderstee en Hoezum wordt t Noordfrais al nait meer proat. t Noordfrais is aans gain ainhaid, den t bestaait oet n hail ìnde oetainlopende dialekten dij sumtieds naauwlieks verstoan worden kinnen onder nkander.

Noast t Frais proat man hier ook Leegsaksisch, Hoogduuts en Zuud-Jitlaands (Platdeens) ien t noorden (Wiedenhaarde).
Keunenkriek Hannover

t **Keunenkriek Hannover** was n keunenkriek ien t noordwesten van t noudoagse Duutslaand dat grotendails overainkwam mit de noudoagse dailstoat Leegsaksen. Noa de Oosterrieks-Praisker oorlog is t opgoan ien t keunenkriek Praissen. 

## Geschiednis
t Keunenkriek Hannover is ontstoan oet t kuurvostendom Broenswiek-Lunebörg, dat ien de vôlksmond ook al Hannover nuimd wör.
Stichting Freriks

**Stichting Freriks** was ne stichting in Wenters in den Achterhook. Zee zorgt veur et onderhold van een streakmuseum en de daarbi-j heurende heemhof en kinderboerderi-je. In et museum hangt dree vrogge warken van Piet Mondriaan, den een gedeelte van ziene jonge joaren in Winterswijk ewond hef. Wieters hangt der warken van zienen vader Pieter Cornelis en van Mondriaans oom en leermeister Frits Mondriaan. Ok bunt der wat restaureerde warken van Max van Dam te vinden. In 2013 is et museum dicht egoan. De warken van Piet Mondriaan hangt now in het nije museum Villa Mondriaan. 

## Geologiese verzameling
Et museum hef ne verzameling fossiele skelpen afkumsteg oet miocene afzettingen in de buurtskop Miste, dee-t bi-j et Leagpakket van Aalten heurt. De fossiele skelpenfauna's bevat meer as 1100 soorten  
Ok hef dit kleine museum ne verzameling met vondsten oet de Wenterswiekse steengroeve, de enige plaatse in Nederland woar sporen van hagedissen oet et Trias evonden bunt. De afdeling Winterswijk van de Nederlandse Geologiese Vereniging organiseert een antal moal in et joar excursies naar de steengroeve. 
Wieter is in et museum ne verzameling noordeleke, zudeleke en oosteleke zwarfkeien te zeen, en ok bötte van mammoet, wolhoaregen neushoorn, rendier en oerosse.
Oosterhof (Riessen)

**Havezate n Oosterhof** is n kasteel in Riesn, in Tweante. t Wörd vuur t eerst eneumd op ne verkoopakte oet 1334 as *Schultengoed Gerlovic* van Johan van Thije. Zo t kasteel dr non oetzut is vuur n groot deel te daankn an ne verbouwing oet t 18e joarhoonderd.

## Geskiedenisse
In 1475 wörd t ekocht duur t geslacht Van Langen, det an n eande köm in 1637. In dissen tied kreeg t kasteel mear bekeandheaid umdet Prins Maurits dr völle köm um op jacht te goan. In 1637 wör kollenel van de Stoaten van Oaveriessel Ernst van Ittersum oarfgenaam van n Oosterhof en t bleef in de femilie töt 1900. n Lesten oet disse liene, Frederik Alexander van Ittersum, den't n Oosterhof oarvn in 1848, köm oet de tied op 21 oktober 1900. Toew gung alns oawer op zin zuster Louise, den't etrouwd was met Jonkheer Hendrikus A.D. Coenen. Töt 1959 bleef t in de femilie. Teegn dee tied was de havezate al zo of etakeld det dr nog nauweliks in ewoond kon wordn. In 1960 verkochn n lestn bewonner, Barones van der Borch tot Verwolde, t hoes en alle groond an de gemeente Riesn, woernoa't t hele spulken wier op elapt wör.

Doarnoa wör t töt an 1987 gebroekt as opleaidingsgebouw vuur kroamvrouwleu. Doarnoa wör t oawer edreagn noar de spesjaal doarvuur op erichte Stichting Havezate Oosterhof.

## Gebroek
t Grötste deel van n Oosterhof wörd non gebroekt duur t Riessens Museum. n Aander gedeelte wörd gebroekt duur de Kreenk Woarkgewers van Riesn.

In t rechter bouwhoes zit n arzietektnkantoor, en in t leenker bouwhoes zit seend 2002 t Internasjonaal Brandwearmuseum, en n deel van de verzameling van t Riessens Museum.

Binn de singels van n Oosterhof is nen grootn hof an elegd, den't duur de Gemeente wörd oonderhooldn. Dissen hof is lös vuur iederene, en is ne geleefde stean vuur trouwfotoos.
Tollebeek

**Tollebeek** is een durp in de gemiente Noordoostpolder van de Nederlaandse previnsie Flevolaand, tussen Urk in Emmeloord. Et durp ad op 1 januari 2009 zo'n 2.149 inwoeners in is ien van de leegst elegen dielen van de Noordoostpolder.

De ofstaand tussen Tollebeek in Urk is duur eutbreiding van et vissersdurp in de Noordoostpolder steeds kleaner an et worren. Zo vallen verskillende dielen van et beutengebied niet maar onger Tollebeek. In Tollebeek woenen ok vuul oud-Urkers.

Tollebeek vierde in 2007 et veeftigjaorig bestaon. 

An de raand van Tollebeek stot een ouwe barak eut de teed dat de Noordoostpolder op-ebouwd worde. De barak beoorde tot kamp Tollebeek, waor an et eand van de jaoren 40 in 50 polderpioniers verblieven. Dit was ien van de vule kampen waoreut de pioniers de polder opbouwden. Waorskeenlijk ging et ier om een woenbarak. Et kleane gebouw is de ienigste over-eblieven barak in de Noordoostpolder. Rondomme de barak is informatie te vingen over et leven in et kamp. Tugenwoordig zit er een plaotselijke dartverieniging in et gebouw. 

## Zusterstad
*Tollembeek (België)

## Eutgoonde verwezing
*Tollebeek webstee
Ulster

**Ulster** (Iers: *Cúige Uladh*) is ene van de veer oolde proveensies van t eailaand Ierlaand. t Is eneumd noar de Ulaid, de túath (keltiesen stam) dee't an t begin van oonze joartelling bewoonden en besteurden.

Rechtevoort heurt disse proveensie vuur twee doarde deel an Noord-Ierlaand as deel van t Verenigd Keuninkriek van Groot-Brittanië en Noord-Ierlaand (groafskoppen Antrim, Armagh, Down, Fermanagh, Londonderry en Tyrone).

t aandere deel heurt an n Iersen Reppebliek, en umvat de noordelike groafskoppen Cavan, Donegal en Monaghan. De namens 'Noord-Ierlaand' en 'Ulster' wordt mangs (meestal duur Unionisten) duur mekoar gebroekt. 

De hele proveensie Ulster har in 2006 ongevear 1.993.918 inwonners.

Grote steaden dee't in Ulster lignt:
* Belfast (Noord-Ierlaand)
* Derry (Noord-Ierlaand)

## Geschiedenisse
De mytiese geskiedenisse van de Ulaid wörd deels beskrewen in de Ulster cyclus. In de vroge middeleewn wördn de *Ulaid* verdrungen duur de noordelike Uí Néill (O'Neill), dee't Ulster seend dee tied besteurdn vanoet *Tír Eoghain* (Groafskop Tyrone). Noa de Anglo-Normandiese invasie in t 12de joarhoonderd köm t oosterlike deel van de proveensie oonder Anglo-Normandiese baronnen. Ene van dee, Hugh de Lacy (1176-1243) groonden t härtogdom Ulster, bestoand oet de hudige groafskoppen Antrim en Down.

Noa de neerlaag van de Ieren in n Negenjoarigen Oorlog (1594-1603) in de Slag bie Kinsale (1601), kreeg Engelaand Ulster der oonder. De Leaiders van de O'Neills en O'Donnells vluchten noar t vastelaand van Europa, woerop de Engelsen en de Skotten begunnen met t koloniseren van Ulster. Groondbezit van Ierse femilies dee't in n Negenjoarigen Oorlog tegen de Engelsen evöchten hadden wör öar of enömmen, en an Britse protestaanten edoan. Dit is nog aait twistpeunt tusken de Roomsken en de protestaanten in Noord-Ierlaand. Um 1968 köm t op vechten an, wat meesttieds wörd an eduudt met The Troubles (*t gedoonder*). t Gedoonder doerden töt ongevear 2005 en der kömmen der ongevear 3.500 bie oet de tied.
2010

De volgende gebeurtenissen vunnen plaose in 't jaor **2010**

## Gebeurtenissen
* 1 jannewaori
** Bulgerije, Hongerije, Estlaand, Letlaand en Litouwen trejen toe tot de eurozone.
** De ni-je Grönnegse gemeante Oldambt ontsteet deur et bi-j mekare doon van Scheemde, Winschoot en Reiderlaand
** De gemeenten Nieuwerkerk aan den Iessel, Moordrecht en Zevenhuizen-Moerkapelle fuseren en vormen de gemeente Zuidplas, mit ongeveer 40.000 inwoeners
** De gemeenten Horst aan de Maas, Sevenum en Meerlo-Wanssum fuseren en vormen de nieje gemeente Horst aan de Maas. De nieje gemeente zal bestaon uut zo'n 40.000 inwoeners en een totale oppervlakte van zo'n 20.000 bunder
* 12 jannewaori - Eardbewing op Haïti
* 2 meie - FC Tweante wöd kampioen van de eredevisie
* De Graafschap wöd kampioen van de earste devisie

### Uut de tied
* 12 meert Hanneke Hiddink, vrouwleke helfte van et Tweants muzikale tweetal Hiddink & Schreurs
* 19 april Hendrik Sterken Rzn, Dreentsen skriever
* 30 oktober - Harry Mulisch, Nederlaandse schriever
Willewipper

Ne **willewipper** is n deenk um kroonkorken met van fläskes of te wippen. t Woard *willewipper* is n neosassisme vuur t vrömd kleenkende **beerlösdoner**.

Op t gerei wör op 6 februwoari 1894 pateant evroagen oonder n namen *Capped-Bottle Opener*, duur William Painter as heandige toovoging bie de kroonkork, den at he twee joar earder al oetveund. Zinne *Capped bottle-Opener* lik völle op ne *Bottle Uncapping Tool* den at op 11 juli 1893 duur Alfred Louis Bernardin patenteerd wör. t Grötste verskil  is det Painter zin deenk in n tuk te stekken is, terwiel at Bernardin's deenk vaste op de toafel zit.

Willewippers zeent dr in verskeaidene soorten en moaten. Ze wordt völle gebroekt duur bedriewe um öaren namen op te zetten en oet te delen as promosiespul. Jonge leu gebroekt ze nit vake; iej mut der mer net ene bie oew hebben, en der zeent zat aandere dinge woermet o'j dinge lösmaken köant. Vake wordt anstekkers gebroekt, mear t kan ook met de taande, ringe an de vingers, op reande van beerkisten en toafels, met aandere fläskes, en zelfs met de oogkassen. Mear maneren zeent te zeen in dit filmken: ''1000 ways to open a beer''

## [[Neersassies]]
*Grunnegs: *doppenropper*
*Tweants: *willewipper*
Munster (Ierlaand)

**Munster** of **Monster** (Iers: *An Mhumhain*) is ene van de veer oorsproonkelike proveensies van t eailaand Ierlaand. t Is de meest zudelike proveensie en umvat de groafskoppen Clare, Cork, Kerry, Limerick, Tipperary en Waterford.

n Namen keump van de Keltiese godin Muma. De proveensie was vroger opdeeld in dree keuninkrieken, *Ormond* in t oosten, *Desmond* in t zuden en *Thomond* in t noorden. Disse namens wordt nit mear as eardriekskeundige anduding gebroekt, mear komt nog wal in de namens van verskeaidene instellings vuur, zo as in *Ormond House*, *Thomond College*).

Munster har in 2006 ongevear 1,172,170 inwonners.
Leinster

**Leinster** (Iers: *Laighin* of *Laigin*) is ene van de veer oorsproonkelike proveensies van Ierlaand, en ligt in t oosten van t laand.

De proveensie umvat de groafskoppen Dublin, Meath, Louth, Wicklow, Carlow, Wexford, Kilkenny, Kildare, Westmeath en Longford. Alle groafskoppen vaalt non in Ierlaand.

De Heailige Columbanus (° ca. 543 - † 615) köm in disse proveensie op de weareld.

Leinster har in 2006 ongevear 2,292,939 inwonners.
De Richards

**De Richards** beent ne boerenrockband. Ze zingt in meardere Neersassiese dialekten, umdet de leden oet verskeaidene delen van t Neersassiese gebeed komt. De Richards is op erichtet in 2007 duur Richard "Gorro" Jansen oet Deutekem in n Achterhook en Richard van der Zee oet Steenwiekerwoold oet de Kop van Oaveriessel.

Richard Jansen, den't al verskeaidene joaren in Maarkel in Tweante wont, spölden van 1993 töt an 2005 gitaar bie Jovink en de Voederbietels. Richard van der Zee was tekstskriewer en basgitaarspöller van t Mannenkoor Karrenspoor.

Toew at Jovink der met oetskeaiden, köm drummer Hans "Mongo" Bouwman noar De Richards. Bouwman keump oet Grönningen, mear wont al joaren in Deutekum. Nöast Bouwman köm Robert Busscher, den't non in Zwolle wont, mear feaitelik oet Noordoost-Tweante keump, bie de band. Busscher dut zingen. 

## Platenriege
**Hard Harder*
**Boxoet Boxan/Boerderieje* (single)
**Achterhoek an Zee* (single, 2009)

## Oetgoande verbeendings
*Offisjele webstea van De Richards
*De Richards - Ollie de Olifant
Kas Bendjen

**Kas Bendjen** was van 1992 töt 2010 nen boerenrockband oet Vorden in den Achterhook en deed ook in 't Achterhooks zingen. Kas Bendjen wör op ericht in 1992 en har t eerste optreaden in juni 1993, op de Vordense Hamparty. 

Kas Bendjen besteund oet Hans Krabbenborg (gitaar en zang), Robert Wagenvoort (ook gitaar), Erik Reindsen (ook gitaar), Ard Schouten (basgitaar), Wilfried Lichtenberg (trekzak), Rene Groot Wassink (drums) en Niels Bloemendaal (trompet en saxofoon).

De band spöln verskeaidene muziekstielen zo as rock & roll, ska, zydeco, polka en blues. Ze maakten vuural egene nommers, mear broekten ook aandere bekeande värskes um de bool op te jutten.

7 augustus 2010  har Kas Bendjen t leste optreden. De muzikanten woln de prioriteiten anders leggen, en doar passen de band neet meer bie in.

## Platenriege
**Loat ons moar lopen* (1995)
**t Mot broezen* (1997)
**Uut eigen deuze* (2001)
**Sex & Bier* (2008)
**Olde liefde roest moar zo vandan* (2009, live-CD)

## Oetgoande verbeendige
*Offisjele webstea
Zeute Dröpkes

**De Zeute Dröpkes** is ne gitaarpop/rockband oet den Achterhoek rondum leedjes- en tekstskriever Edy Brus oet Meddo / Wenters. Zee bunt begonnen midden joaren negenteg en hebt al völle verkillende bezettingen ehad. Zee maakt feestmeziek, moar ok serieuzer wark in et Achterhooks en et Nederlands. In januari 2010 is eure ni-je CD *Het Grote BBQ-gebeuren* oetkommen.

Op et moment bestoat ze oet:
*Rudy Kerkhoven (gitaar)
*Martijn Koerselman (bas)
*Edy Brus (zang en mondorgel)
*Florian Groothuis (drums)

## Platenriege

*1996 **Dubbel Zout** 
Nummers: 01. Burgermansbestaan 02. Piene  03. Duitser 04. Alle Veurn  05. Foel 06. Afreageerblues
07. Klootzakken 08. Jägermeister 09. Nederland  10. Janken 11. Mieke 12. Nazi Schwein 13. J.W.& B.
14. Veur oew

*2000 **Geest van Salmiak**
Nummers: 01. Liedje 02. Mysterie 03. Arm en Rijk 04. Zaterdagavond  05. Vergeten 06. Gek
07. Licht 08. Gitaar 09. Zondagavond  10. Kont 11. Proemen  12. Val Dood 13. AC/DC
14. Zwijmelen

*2003 **Dan kump ut met mien wal in odder** 
Nummers: 01. Burgertrut 02. Ilona 03. Jezus 04. Machinefabriek 05. Broeikaseffect 06. Madonna
07. Hemel 08. Dood 09. Psychiater 10. Slotlied

*2010 **Het grote BBQ-gebeuren** 
Nummers: 01. Hemel 02. Ilona 03. Burgertrut 04. Broeikaseffect 05. Machinefabriek 06. Psychiater
07. Jesus 08. Kom in mijn armen 09. Loat Goan 10. BBQ Gebeuren 11. Meddo 12. God Noch Gebod 13. Blues
	
## Oetgoande verwiezingen
Zeutedropkes.nl
Neerdoarp

**Neerdoarp** is ne Sallaandse noaberskop in de gemeente Riessen-Hoolten in de Neerlaandse proveensie Oaweriessel.

Neerdoarp is van Hoolten of esneden duur de Deawenterweg (N344). t Ligt op de zuudwestkaante van n Hoolterboarg, as oonderdeel van t Nasjonaal Park Sallaandse Heuwelrugge. Töt an 2001 heurden Neerdoarp oonder de gemeente Hoolten, töt an det Hoolten bie Riessen wör edoan.

Neerdoarp har in 2007 320 inwonners. Det betekent det der 57 inwonners op ne veerkaante kilometer wont.
Vervoor

**Vervoor** of **transport** is t verplaatsen van leu of woaren. Dit kan edoan worden met nen auto, ne fietse, n trein, met t vleegtuug, enzowieter.

Bie vervoor kan t goan um tastbere dinge zo as goderentransport, vleuistoffen zo as bv. öllie, gässe (bv. eardgas), deers (bv. veevervoor) of leu, mear ook nit-tastbere dinge zo as ennergie (elektrisiteit of wöarmte) of informasie (bestaandsoawerdracht).

Vuur vervoor zeent vervoorsmiddelen neudig. Elk soort vervoor hef zien egen spesjale vervoorsmiddelen. t Verplaatsen op zik wörd ook wal verkeer eneumd. Hierbie veraandert t 

vervoorsmiddel van plek, en dus de woaren ook. Mear der besteet ook vervoor woerbie't de vervoorsmiddelen nit van de plaatse komt, zo as piepen, kabels, ezw.

t Woard "transport" keump van t Latiense *trans* wat *oawer* betekent, en *portare* wat *dreagen* betekent.

## Personenvervoor
t Verplaatsen van leu neumt ze ook wal personenvervoor. Dit kan edoan worden duur:
* egen personenvervoor (auto, motor, fietse);
* gezamelik personenvervoor:
* openbaar vervoor
** treinvervoor
** OV te water
** stads- en streekvervoor
* beslötten busvervoor (bievuurbeeld dagoetstäpkes)
* taxivervoer.

In Vlaanderen he'j doarnöast ook nog 'mindermobielenvervoer' duur vriewilligers van de Mindermobielencentrale.

t Personenvervoor vaalt oonder de Wet personenvervoer 2000 en de Amvb Besloet personenvervoor 2000.

## Goderenvervoor

Goderenvervoor is t verplaatsen van goderen of woaren oawer de weg met nen vrachtwagen, t water met n boot, oawer t spoer met n trein, duur de locht met n vleegtuug en duur piepen. Goderenvervoer kan deel wean van logistieke deenstverlening.

In t verplaatsen van woaren is de behoofte an informasie onmeundig belangriek. Der is ook ne verskoewing te vernemmen in wat vuur ne manere at disse informasie wörd an eböaden. Ne standaard is EDI, Electronic Data Interchange

Goderen wordt vuur stoatistieken vake oonderverdeeld in groepen. Ne völgebroekte Europese indeling is de NSTR.

## Vervoorsmiddelen
* **[[Wegvervoor]]**
** Personenvervoor - Met veer raden: Auto, Busse, Zekenwage; Met twee raden: Motor, Bromfietse, Scooter, Snorfietse, Fietse
** Goderenvervoor - Vrachtwage, Containerwage, Trekker
** Klearevervoor - TNT NV
** Stelselvervoor. Hierbie wordt goderen vervoord en oet ewisseld. Ne henzeanding wörd ewisseld met ne wierummezeanding. 
** Vervoor van brandboare/gevöarlike stoffen - Tankwage
** Vervoor van vershooldwoar - Koelwage
** Veevervoor - Veekoare
* **[[Scheepvoart]]**
** Passagiersvervoor - Passagiersskip, Hovercraft, Veerpoont, Katamaran, Dreagvleugelboot
** Goderenvervoer - Vrachtskip, Bulkdreager, Containerschip, Binnenvaartskip, Koelskip
** Braandstoftransport - Tanker, Bulkdreager
** Vermaak - Zeil/Motorjacht, Historiese boten
* **t [[Spoer]]**
** Personenvervoor - Trein of Passagierstrein, Tram, Metro, Zweaftrein, HSL of HST, TGV
** Goderenvervoor - Goderentrein, Containertrein
* **[[Luchtvoart]]**
** Passagiersvervoor - Passagiersvleegtuug, Helikopter, Vleegvelden
** Goderenvervoor - Transportvleegtuug, Zeppelin
** Vermaak - Zweafvleger